作者:張榘
標題:沁園春
內容:思昔買臣，懷綬會稽，年猶五旬。算初無功用，維持國事，但將富貴，誇耀時人。未若先生，方當強仕，掌握長淮百萬軍。難摹寫，是擎天拄地，緯武經文。河濱。胡馬嘶春。便密運機籌出萬全。擁熊旗指授，鷹揚や啖，氈裘膽落，鼠逸狐奔。褒詔飛來，威名加盛，從此不須關玉門。歸朝也，看雲臺畫像，金鼎調元。